Eden Azar: “Men faqat gol urish haqida o‘ylamayman”

Madridning “Real” klubi hujumchisi Eden Azar jamoadagi qaysi rolni afzal ko‘rishi haqida gapirdi.

“Men shunchaki gol urish haqida o‘ylamayman. Hozirgi kunda ba’zi o‘yinchilar faqat gollar haqida o‘ylaydi, ammo men vaziyatlar yaratadigan o‘yinchilar toifasidanman. Shuning uchun men o‘zimni gol uruvchi mashinadan ko‘ra ko‘proq assistent degan bo‘lardim. Golli uzatmalar berishni afzal ko‘raman. Shuningdek, menga chiroyli gol va jamoaning g‘alabasini ta’minlaydigan so‘nggi daqiqada urilgan gol ham yoqadi”, — deydi Azar.
Avvalroq Azar Ispaniyadagi ilk mavsumini faoliyatidagi eng yomoni deb atagandi.
Eden Azar 2019-yilning yozidan beri “Real” safida to‘p surmoqda. La Liganing 2019/20-yilgi mavsumida u 16 ta o‘yinda maydonga tushib, 1 ta gol va 6 ta golli uzatmaga mualliflik qildi. Uning Madrid klubi bilan shartnomasi 2024-yilgacha mo‘ljallangan.
Eden Azar ijrosidagi shedevr 10 ta golni tomosha qiling (video)